钦定古今图书集成/明伦汇编/官常典/第507卷 > 符昭愿
## 钦定古今图书集成/明伦汇编/官常典/第507卷 > 符昭愿

按《宋史符彦卿传》：“彦卿子昭愿，字致恭，谨厚谦约，颇
读书好事。周广顺中，以荫补天雄军牙职，俄领兴州
刺史。开宝中，改领恩州。彦卿养疾居洛，入补供奉官。
四年，改领罗州刺史。七年，迁西京作坊副使，俄授尚
食使，出护陈许蔡颍等州巡兵。从征太原，为御营四
面巡检使。及攻幽州，命与定国军节度宋偓率兵万”
馀置砦城南。师还，真拜蔡州刺史，知并、澶二州。不逾
月，复移并门兼副部署。丁内艰，起复，为本州团练使，
连知永兴军、梓、滑二州。咸平初，又为天雄军、邢州二
钤辖。三年，以疾求归京师，诏遣中使、尚医驰传诊视。
既还，帝赐以名方御药，拜本州防御使。四年，卒，年五
十七。车驾临哭，赠镇东军节度。子承煦为“左千牛卫
将军。”